# Marvel's Spider-Man

Marvel's Spider-Man és un videojoc d'acció i aventura basat en el popular superheroi homònim de Marvel Comics. Va ser desenvolupat per Insomniac Games i publicat per Sony Interactive Entertainment en exclusiva per a la consola PlayStation 4. Es tracta del primer videojoc llicenciat desenvolupat per Insomniac. El seu llançament internacional es va produir el 7 de setembre de 2018.
El joc narra una història completament original de Spider-Man que no està lligada a pel·lícules o còmics anteriors. Cobreix ambdós aspectes del personatge, tant de Peter Parker com el superheroi, a més de presentar-lo en una faceta més experimentada. Durant el transcurs de la història, Spider-Man ha de fer front a una gran varietat de famosos enemics, com ara Mr Negatiu, Electro, Voltor, Rhino i Escorpí. Un altre famós personatge dels còmics que apareix en el joc és Miles Morales, un jove que porta el vestit de l'Home Aranya en un dels universos on Peter Parker mor. No obstant, Insomniac va confirmar que Morales no personificaria el superheroi i que la història del joc se centraria únicament en Peter Parker. Stan Lee, un dels creadors del personatge, realitza un breu cameo en el videojoc.
El joc va ser rebut de forma molt positiva per part de la crítica especialitzada, al punt de ser considerat com un dels millors videojocs de superherois realitzats fins a la data. Els aspectes més elogiats van ser la seva jugabilitat, específicament el seu sistema de combat i el desplaçament amb les teranyines, a més del seu nivell gràfic, la història i la banda sonora. A nivell comercial va tenir un èxit rotund aconseguint vendre més de 13 milions de còpies. D'aquesta manera es va convertir en el joc de superherois que més ràpid s'ha venut i en un dels exclusius de PS4 amb més vendes.

## Referències

* ↑ Layden, Shawn «PlayStation E3 2016 Recap» (en anglès). , 13-06-2016 [Consulta: 2 setembre 2017].
* ↑ Dunning, Jason «Spider-Man PS4 Features an Open World, Is Published By Sony» (en anglès). , 14-06-2016 [Consulta: 20 juny 2016].
* ↑ Intihar, Bryan «Insomniac's New PS4-Exclusive Spider-Man Game Revealed, First Trailer» (en anglès). , 13-06-2016 [Consulta: 20 juny 2016].
* ↑ «Spider-Man confirma su fecha de lanzamiento: 7 de septiembre». 3DJuegos, 04-04-2018. [Consulta: 18 abril 2018].
* ↑ «Nuevos detalles de Spider-Man para PlayStation 4». MeriStation, 03-07-2017. [Consulta: 20 juny 2018].
* ↑ «PS4 Exclusive Spider-Man Gameplay, Plot Details Revealed». GameSpot, 15-07-2017. [Consulta: 18 abril 2018].
* ↑ «Spider-Man cierra la conferencia de Sony con un nuevo tráiler». 3DJuegos, 12-06-2018. [Consulta: 15 juny 2018].
* ↑ «Insomniac detalla el papel de Miles Morales en Spider-Man». MeriStation, 18-04-2018. [Consulta: 20 juny 2018].
* ↑ «Encuentran el cameo de Stan Lee en Marvel's Spider-Man». Atomix, 07-09-2018. [Consulta: 28 novembre 2018].
* ↑ «Spider-Man PS4 Reviews Roundup». GameSpot, 06-09-2018. [Consulta: 7 setembre 2018].
* ↑ «Marvel’s Spider-Man Reviews Are In: Here’s What Critics Are Saying». Marvel, 04-09-2018. [Consulta: 7 setembre 2018].
* ↑ Imran Khan. «Marvel's Spider-Man Is Now The Best Selling Superhero Game Ever». Game Informer, 18-07-2019. Arxivat de l'original el 2023-06-10. [Consulta: 28 agost 2019].
* ↑ Christine Dinh. «'Marvel's Spider-Man' For PS4 Has Sold Over 13 Million Units Worldwide». Marvel, 20-08-2019. [Consulta: 28 agost 2019].

## Enllaços externs

* Marvel's Spider-Man - Lloc web oficial